Antiokhos Hieraks

Antiokhos Hieraks (kuoli 227 eaa., ) oli seleukidien kuninkaan Antiokhos II:n poika ja Seleukos II:n nuorempi veli. Kun Antiokhos II kuoli vuonna 246 eaa. aloitti Antiokhos Hieraks kapinan veljeään vastaan. Antiokhos yritti tehdä seleukidien omistamasta Vähästä-Aasiasta oman kuningaskuntansa ja hän onnistuikin pitämään alueen hallussaan monen vuoden ajan. Lopulta hänet kukisti Pergamonin hallitsija Attalos I. Antiokhos pakeni tämän jälkeen Egyptiin, jossa hän kuoli vuonna 227 eaa. Antiokhos oli naimisissa Bithynian kuninkaan Ziaelaan tyttären kanssa.

Seleukidit